Diari Oficial de la Generalitat Valenciana


Sumari del DOGV 1001, del 08-02-1989 (1989/900264)

Resolució de 30 de gener de 1989, de la Directora Ganeral d'Obres Públiques, relativa a les Bases per a la Contractació d'Assitències Tècniques en Obres de Carreteres.
-----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1989/01/30/(1)/dof/vci/html**

### Dades del document

Número de DOGV
:   1001

Data del DOGV
:   08-02-1989

Secció del DOGV
:   I. DISPOSICIONS GENERALS

Número del document
:   1989/900264


Data del document
:   30-01-1989

Organisme emissor


Tipus de document
:   Resolució

Descriptors 

:   * treball temporal
    * construcció de carreteres
    * contracte de treball

Resolució de 30 de gener de 1989, de la Directora Ganeral d'Obres Públiques, relativa a les Bases per a la Contractació d'Assitències Tècniques en Obres de Carreteres.  
1. Objecte  
Per l'execució del seus programes d'inversió en carreteres, corresponents a l'exercici de 1989, la Conselleria d'Obres Públiques, Urbanisme i Transports, ha de contractar serveis d'assistències tècniques per a la direcció i redacció de projectes, estudis i informes; la direcció, control i vigilància d'obres; la realització de treballs tipogràfics i fotogramètrics per a l'execució d'obres i expropiacions; i d'altres d'índole anàloga relacionats amb obres de carreteres dels contemplats al Reglament General de Carreteres i localitzats geogràficament en tota la Comunitat Valenciana.  
Amb aquesta finalitat, es constituirà una borsa d'ofertes d'assistències tècniques en obres de carreteres.  
2. Persones que hi poden concórrer  
Es convida els professionals que es troben en possessió de la titulació necessària i empreses consultores i de serveis en matèria de planificació, direcció, control i vigilància d'obres i expropiacions.  
3. Borses d'ofertes  
Amb les propostes presentades es constituirà una borsa d'ofertes que permeten la selecció de les més adequades, una vegada valorades objectivament, per procedir a la contractació directa dels seus serveis en els casos en què així es considere convenient i, sense que això supose restringir la possibilitat d'extensió de l'oferta a altres casos, o en la seua reiteració si fos necessari.  
El període de vigència d'aquesta borsa arribarà fins el 31 de gener de 1990.  
4. Documentació  
A aquests efectes, tots els professionals o empreses que desitgen participar a l'esmentada borsa, hauran de presentar dos sobres tancats a la part exterior dels quals es faça constar « Sol·licitud per participar a la borsa d'ofertes d'assistència tècnica en obres de carreteres, de la Direcció general d'Obres Públiques de la Conselleria d'Obres Públiques, Urbanisme i Transports» i contindrà la documentació que segueix:  
Sobre A. Documentació administrativa  
1. Instància adreçada a l'Hble. Sr. Conseller d'Obres Públiques, Urbanisme i Transports, sol·licitant l'admissió a l'esmentada borsa, segons model adjunt.  
2. Documents acreditatius de la personalitat jurídica de l'empresa, o DNI per al cas de professional individual.  
3. Declaració d'estar en plena capacitat per contractar amb l'Administració i de no trobar-se comprés en cap de les circumstàncies que indica l'article 23 del Reglament General de Contractes de l'Estat, segons la redacció feta pel Reial Decret 2528/86 de 28 de novembre.  
4. Document acreditatiu de pagament de l'últim rebut de Llicència Fiscal.  
5. Declaració d'estar al corrent en les seues obligacions tributàries i Seguretat Social, (la documentació acreditativa serà exigida en el moment de la signatura del contracte).  
6. En el cas dels professionals lliures, declaració sobre la seua situació de compatibilitat de cara al desenvolupament de l'assistència tècnica.  
Sobre B. Referències tècniques  
1. Fotocòpia de l'instància.  
2. Relació de les assistències tècniques realitzades anteriorment. Tal relació s'ordenarà de la forma que segueix:  
A) Carreteres.  
1. Projectes, estudis i informes.  
1.1. Noves carreteres.  
1.2. Rectificació i reforços del ferm.  
1.3. Obres de fàbrica.  
1.4. Seguretat viària (enllaços, interseccions, etc.).  
1.5. Altres (Impacte ambiental ... ).  
2. Cartografia i topografia.  
3. Assistències tècniques en expedients d'expropiació.  
4. Direcció, control i vigilància d'obres.  
B) Altres projectes i estudis.  
1. Planificació urbanística i territorial.  
2. Projectes d'urbanització.  
3. Estudis de trànsit i transports.  
4. Altres projectes realitzats per la COPUT.  
5. Altres projectes que l'ofertant considerarà escaient d'enumerar.  
De cada una de les assistències tècniques s'assenyalarà títol, administració contractant, honoraris i data de redacció. Les assistències tècniques de les quals no s'aporten aquestes dades, no seran tingudes en compte en la baremació de mèrits.  
3. Mitjans materials i humans.  
4. Altres mèrits.  
5. Disponibilitat d'oficina tècnica en la Comunitat Valenciana.  
6. Preferències geogràfiques d'actuació.  
En el Curriculum Vitae s'especificarà promotor/client del contracte, denominació i, si s'escau, honoraris del contracte i any de redacció.  
Les ofertes s'admetran en el Registre General dels locals de la Conselleria d'Obres Públiques, Urbanisme i Transports a sota indicats, fins les 14 hores del quinzè dia hàbil, comptant a partir de la publicació d'aquest al DOGV.  
Conselleria d'Obres Públiques, Urbanisme i Transports. Av. Blasco Ibáñez, 50, València. Tel. 039 78 02.  
Servei Territorial de Carreteres d'Alacant. Avda. Aguilera 1. Tel. 058 2208 - 855 9270. Alacant.  
Servei Territorial de Carreteres de Castelló.- av. del Mar 16. Tel. 41 82 53 - 74 20 98. Castelló.  
5. Ofertes  
Les ofertes presentades a la borsa d'ofertes de 1988, hauran de renovar-se. Altrament, s'entendran per no presentades en 1989.  
València, 30 de gener de 1989. - La Directora General d'Obres Públiques: Carmen Olmos Soto.


Còpia Permalink ELI